মূলত সেক্ষেত্রেই বাণিজ্য নগরী মুম্বই-সহ গোটা দেশকে শব্দদূষণ মুক্ত করতে অভিনব উদ্যোগ নিলেন মাস্টার ব্লাস্টার শচিন তেন্ডুলকার। সোশ্যাল সাইটে “হর্ন নট ওকে প্লিজ” অভিযানে সামিল হন সাংসদ শচিন তেন্ডুলকার। এক ভিডিও বার্তা পোস্ট করে ভারতীয় ক্রিকেটের ভগবান জনগনের কাছে অনুরোধ জানিয়েছেন, ‘দিনে দিনে আমাদের লাইফ স্টাইল বদলে যাচ্ছে। চাপ বাড়ছে আর আমরা অসহিষ্ণু হয়ে পড়ছি। শব্দদূষণও লাফিয়ে লাফিয়ে বাড়ছে। হর্ন বাজানো আর না বাজানোর মধ্যে সূক্ষ্ম তফাৎ রয়েছে। একটু ধৈর্য্য ধরলেই হর্ন না বাজিয়েও গাড়ি চালানো সম্ভব। আপনাদের কাছে আমার একটাই অনুরোধ, একটু ধৈর্য্য ধরুণ আর হর্ন না বাজিয়ে গাড়ি চালান।’ শান্ত,সুরক্ষিত ভারত গড়ার ডাক দিলেন শচিন। মাস্টারের অনুরোধ আসুন সবাই মিলে হর্ন ফ্রি ভারত গড়ি। অতীতে একাধিকবার পথ সচেতনতা নিয়ে বার্তা দিয়েছেন শচিন। বাইক চালানোর সময় হেলমেট পরার পরামর্শও দিয়েছেন তিনি।